Պաշտպանության նոր նախարարին ներկայացնելու ժամանակ Սերժ Սարգսյանը անդրադարձավ նաեւ Օհանյանի ապագային: «Նախագահը վստահություն է հայտնել, որ Սեյրան Օհանյանը առաջիկայում կվերադառնա հայրենիքին ծառայության եւ իր օգտակար ու կարեւոր ներդրումը կունենա մեր երկրի պաշտպանունակության ամրապնդման գործում: Պաշտպանունակությունը, նախագահի խոսքով, միայն պաշտպանության նախարարությունը չէ»,- ասվում է նախագահականի տարածած հաղորդագրության մեջ: Դժվար է ասել` այս ելույթը հնչել է մինչեւ Օհանյանի մերժումնե՞րը, թե՞ դրանցից հետո: